Pas på Local Fitness og de løbende abonnementer.Har du/I en abonnement der ikke bruges eller er startet ved en fejl vil jeg anbefale at få den lukket?Sagens forløb. (Jeg nævner ikke personnavne af hensyn til deres anonymitet)Dag 1. - D. 20/3 kl. 20.21 registrerer min kæreste et abonnement til Local fitness idet hendes mål var at skulle forbedre sin kondi og de havde en kampagne der lokkede med gratis medlemskab i marts. Hun foretog selvfølgeligt dette i god mening men efter vi havde talt det 100% igennem så blev vi enige om at jobbet ville medføre komplikationer og at det var en begrænset glæde hun ville få af sit abonnement idet hun kun ville få tid 1 gang pr. uge og derved ville det koste 65,00 kr. pr. gang at svede på en cykel og derfor valgte hun at ville opsige sit abonnent.Dag 2. - D. 21/3 kl. 15.12 ringer hun til Rødekro centret og meddeler at hun vil fortryde sit abonnement i henhold til almindelig fortrydelsesret på 14 dage ved fjernsalg. Hun oplyses af den ansatte at hun skal tale med en anden person da denne er den eneste der kan håndtere dette. Han er dog ikke tilstede da det er efter kl. 12.00 og han stopper dagligt kl. 12.00D. 21/3 hæves der et oprettelsesafgift på kr. 199,00 for abonnementetDag 3 - D. 22/3 kl. 10.27 ringer hun til Rødekro og skal have fat i manden men på denne dag oplyses hun at han er til møde og derfor ikke kan besvare hendes opkald denne dag men hun bedes ringe igen.Dag 4 – D. 23/3 kl. 11.00 Hun får endnu engang ikke fat i manden idet tlf. slet ikke besvares.Dag 7 -  D. 27/3 kl. 09.23 ringer hun igen til centret for at få fat på personen der kan hjælpe, men hun oplyses nu at han er taget på Påskeferie og derfor ikke kan være behjælpelig. Personen oplyser endnu engang at det kun er ham der kan hjælpe med opsigelsen af dette abonnement.Dag 14 - D. 3/4 kl. 12.12 ringer jeg til centret i Rødekro idet jeg er godt sur. Min kæreste har netop meddelt at der er trukket 254,00 kr. i abonnement og jeg er tosset da det bare ikke kan være sandt. Jeg får langt om længe fat i manden som beklager sig men samtidigt meddeler han til min forbavselse at han INTET kan gøre og at det slet ikke er ham der håndterer dette med medlemskaberne, jeg skal ringe til bogholderiet ???? Nu er jeg forvirret. Der ringes til bogholderiet og sagens forløb forklares og det meddeles fra bogholderiet at jeg skal sende en mail med beskrivelse af forløbet da det skal besvares via mail.Jeg sender hele teksten som er forklaret ovenfor og svaret jeg modtager er at det kun er ude i centrene at man kan styre abonnementerne og jeg skal derfor tage fat i centret.Jeg bliver enorm sur og skuffet for jeg føler at det kun handler om at gøre det hele besværligt så man ikke kan komme ud af saksen når man laver abonnement. Men OK jeg skriver surt til bogholderiet at nu skal det stoppes og jeg mener absolut at de skal returnere de 254 kr. for april abonnementet idet der jo er lavet opsigelse allerede dagen efter og i henhold til deres hjemmeside er der ingen binding. Derudover har min kæreste aldrig været i centret så hvad har de lige tabt?Jeg modtager nu svaret at min kæreste selv skal opsige abonnementet via selvbetjening på hjemmesiden hvilket de meddeler står i betingelserne. Ja tak OK hvorfor kan de ansatte ikke meddele dette?Dag 15. Min kæreste har nu opsagt abonnementet hos Local fitness men hov…… I dag er det jo 4/4 altså vi er kommet ind i en ny måned så de skal lige gøre opmærksom på at de også skal have abonnement d. 1 maj 2018…..Seriøst kan det virkeligt være rigtigt at man som forbruger skal fanges i disse fælder og betyder det virkeligt så meget for økonomien i Local Fitness at man skal gøre alt for at presse citronen og fastholde kunderne? De kunne have lukket denne sag ved blot at lukke abonnementet. Hvor mange af jer har en abonnement kørende som I måske burde få sagt op? Jeg har naturligvis talt med forbrugerstyrelsen og de har klart anbefalet mig at starte en sag hos dem og de vil gå det hele igennem. Jeg ville helst have stoppet denne sag og har skrevet til Local fitness at jeg acceptere at betale de 199 kr. i oprettelse så de i tilfælde af at de har haft omkostninger kan få disse dækket men jeg finder det IKKE ok at der hæves 508 kr. i abonnement når man jo som sagt allerede dagen efter har opsagt denne.Deres svar er blot at de er ligeglade og kan ikke se det forkerte og de mener blot jeg skal skrive om dem samt starte sagen ved forbrugerstyrelsen det bekymrer dem ikke?Tak skæbne.